**חומרים וסביבה – פתיחה**

**אנו מייצרים אשפה**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 80 - 83

# מטרות

* התלמידים יסבירו שהאשפה הנוצרת לאחר גמר השימוש בחומרים מזהמת את הסביבה.

**הערכות לשיעור**

* מומלץ לקרוא ב[קישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%97%D7%95%D7%9E%D7%A8%D7%99%D7%9D-%D7%A1%D7%91%D7%99%D7%91/) את **הרקע התיאורטי המדעי** לנושאים שבפרק הרביעי.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,
עמודים 46 - 47.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 63 - 64.

# מהלך השיעור (ראו בעמודים הבאים).

# מהלך השיעור: אנו מייצרים אשפה

| **מרכיבי מעגל הלמידה** | **פעילויות** |
| --- | --- |
| פתיחה | הפתיחה נועדה ליצור מארגן מוקדם ללמידה על המחיר הסביבתי שיש לשימוש בחומרים/במוצרים על הסביבה. וכיצד האשפה שאנו משליכים לסביבה מזהמת ומלכלכת אותה.פתיחה זו נועדה לעורר עניין, להעלות למודעות את הידע הקודם של התלמידים ואת עמדותיהם בנושא זה.פותחים את השיעור בדיון על סיטואציה שמוצגת בעמוד 80 ובתבנית **שיח** שבעמוד זה, ושואלים:* למה התכוונה אימא בדבריה "נייר כל כך יפה, חבל לזרוק"?
* לאן הולכות האריזות של קרטון, של זכוכית, של פלסטיק ושל נייר עטיפה אחרי שזורקים אותן לפח?
* כיצד משפיעה האשפה על הסביבה?
* כיצד אפשר להשתמש בחומרים/במוצרים גם לשמור על הסביבה?
 |
| התנסות  | שואלים: על מה נלמד בפרק הרביעי?קוראים את ההיגדיםבתבנית **אחרי שנלמד - נדע,** עמוד 81. (רשות).הפרק הרביעי נועד לבסס תשתית קוגניטיבית, רגשית והתנהגותית הדרושה לפעולות שנועדו להקטין את המחיר הסביבתי שיש לשימוש בחומרים ובמוצרים.ההיבט הקוגניטיבי: שימוש בחומרים ובמוצרים גורם להצטברות אשפה המזהמת את הסביבה ופוגעת בה. ההיבט ההתנהגותי הפרק מציג שלוש אסטרטגיות מרכזיות להתמודדות עם הקטנת כמויות האשפה: שימוש חוזר, מיון אשפה כדי שאפשר יהיה למחזר אותה וצריכה נבונה. ההיבט הרגשי הפרק מזמן מפגשים עם הסביבה באמצעות סיור, דיונים, שאלות מטה-קוגניטיביות ועשייה סביבתית.מבצעים את המשימה **אנו מייצרים אשפה,** עמודים 82 - 83. במשימה עונים על שלוש שאלות:1. מה אנו משליכים לסביבה?
2. כיצד השלכת אשפה משפיעה על הסביבה?
3. מהי הבעיה שהאשפה יוצרת בסביבה?
 |
| המשגה | מסכמים במליאת הכיתה: יצור מוצרים והשימוש בהם מלווה ביצירת אשפה המזהמת את הסביבה, כל המוצרים והחומרים שאנו זורקים הם פסולת. הצטברות הפסולת היא אחת מבעיות הסביבה הקשות שמנסים לפתור בארץ ובעולם. הפסולת מזהמת את הסביבה וכתוצאה מכך פוגעת בקיום של היצורים החיים ובסביבת החיים שלהם.  |
| יישום | בִּדְקוּ אֶת פַּח הָאַשְׁפָּה בַּחֶדֶר שֶׁלָּכֶם וְהֵשִׁיבוּ:א. אֵילוּ מוּצָרִים הִשְׁלַכְתֶּם הַשָּׁבוּעַ לַפַּח?ב. אֵילוּ סוגי חֹמָרִים הִשְׁלַכְתֶּם לַפַּח?ג. אילו חומרים זרקתם הכי הרבה? ד. כֵּיצַד לְדַעְתְּכֶם תַּשְׁפִּיעַ הָאַשְׁפָּה שֶׁלָּכֶם עַל הַסְּבִיבָה?  |
| סיכום ורפלקציה | הַשְׁלִימוּ אֶת הַמִּשְׁפָּט: הָאַשְׁפָּה הַנּוֹצֶרֶת לְאַחר גמר הַשִּׁמּוּשׁ בְּמוּצָרִים (מְזַהֶמֶת אֶת הַסְּבִיבָה).מה היה מעניין בשיעור? |